Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israelin operoidessa terroristeja vastaan Jeninissä -
puhkesi yhteenottoja.
Neljä terroristia eliminoitiin, joista kolme kuului Islamilaiseen jihadiin.
Paraguay aikoo avata uudelleen suurlähetystönsä -
Israelin pääkaupungissa Jerusalemissa.
Venäjä on kiinnostunut -
syventämään yhteistyötään Iranin kanssa Lähi-idässä.
Israel jatkaa hellittämätöntä taistoaan terrorismia vastaan.
IDF, turvallisuuspalvelu ISA ja rajapoliisin erikoisjoukot -
suorittivat mittavia terrorisminvastaisia toimia -
Länsirannan Juudeassa, Samariassa ja Jordaninlaaksossa.
Erikoisjoukot operoivat Jeninissä -
pidättääkseen erään merkittävän terroristin.
Tällöin kymmenet palestiinalaismilitantit avasivat tulen-
Israelin joukkoja kohti, jotka vastasivat tuleen.
Yli kymmenen militanttia neutraloitiin tulituksen aikana.
Lisäksi aseistettu palestiinalaissolu -
yritti hyökätä Israelin joukkojen kimppuun, -
jolloin IDF:n lennokki eliminoi uhan ampumalla ryhmää.
Palestiinalainen Islamilainen jihad -
vahvisti kolmen kuolleen militantin olleen sen jäseniä.
Lisäksi palestiinalaisten terveysministeriön mukaan -
yksi militantti kuoli myöhemmin vammoihinsa, -
mikä nosti eliminoitujen terroristien määrän neljään.
IDF:n tiedotusyksikkö vahvisti, -
että Israelin joukot saivat pidätettyä tavoittelemansa terroristin Jeninissä.
Kaikkiaan 12 terrorismista epäiltyä henkilöä pidätettiin viime yönä.
Jännitteet ovat kiristyneet edelleen Israelin ja Gazan raja-aidalla.
Sadat Hamas-jäsenet ja muut islamistit mellakoivat turva-aidalla -
heitellen kiviä, polttopulloja ja muita esineitä IDF:n joukkoja kohti, -
jotka vastasivat joukkojenhallintakeinoin.
Yksi palestiinalainen heitti omatekoisen räjähteen -
Israelin joukkoja kohti, jotka vastasivat ampumalla.
Hamasin johtama Gazan terveysministeriö -
vahvisti yhden kuolleen -
ja yhdentoista palestiinalais- mellakoitsijan loukkaantuneen.
Tilanteen viimeaikainen kärjistyminen Israelin ja Gazan rajalla liittyy -
islamistisen Hamasin ja sen islamisti- suojelijan Qatarin väliseen kiistaan.
Qatarin kerrotaan leikanneen talousapuaan Gazaan -
vastalauseena Hamasin päätökselle -
elvyttää suhteet Syyrian presidentti Bashar al-Assadiin.
Hamas yrittääkin nyt hyödyntää kärjistynyttä tilannetta -
saadakseen Israelilta lisää taloudellista hyötyä.
Islamistiryhmä Hamasin päätöksellä voimistaa jännitteitä rajalla -
on kuitenkin seurauksensa. Israel nimittäin antoi määräyksen -
estää tuhansia gazalaisia pääsemästä töihin Israelin puolelle.
Toimenpiteellä painostetaan Hamasia lopettamaan vihollisuudet.
Hamas tuomitsi Israelin päätöksen -
kutsuen sitä kollektiiviseksi rangaistukseksi.
Tällä kollektiivisella rangaistuksella -
estetään gazalaisia pääsemästä töihin miehitetyille alueille.
Miehitetyillä alueilla käy töissä 18 500 gazalaista, -
joista 8 000 jäi jumiin, kun raja suljettiin.
Nämä henkilöt kärsivät tuntuvasta tulonmenetyksestä, jonka vaikutus -
osuu myös Gazan talouteen. Menetys on 3 200 000 sekeliä päivää kohti.
Gazalaiset tarvitsevat näitä rahoja kipeästi.
Puheessaan YK:n päämajassa New Yorkissa -
Qatarin emiiri, sheikki Tamim bin Hamad al-Thani -
julisti maansa tukevan palestiinalaisten asiaa, -
johon kuuluu Hamasin peruskirjan mukaisesti -
myös vaatimus Israelin tuhoamisesta.
Hän ei maininnut mitään Qatarin ja Hamasin erimielisyyksistä.
Qatar tarjoaa mittavaa poliittista ja humanitaarista apua -
veljeskansallemme Palestiinassa.
Lisäksi edistämme saarrosta kärsivän Gazan jälleenrakennusta.
Annamme UNRWA:lle talousapua. Puolustamme vankasti -
palestiinalaisasian oikeudenmukaisuutta.
Tästä asiasta on tullut maailman poliitikkojen uskottavuuden mittapuu.
YK:n vuotuisessa yleiskokouksessa esitetään -
lukuisia historiallisten epätarkkuuksien värittämiä puheenvuoroja, -
joiden takana on lähinnä -
pragmaattisia ja kansallisia hyötypyrkimyksiä.
Silloin kun kyse on erityisesti Israelin―palestiinalaisten konfliktista,
valtaosa arabi- ja muslimimaista hyödyntää yleiskokousta -
Israelin demonisointiin ― riippumatta suhteistaan Israeliin.
Pragmaattisempiin johtajiin luettu Jordanian kuningas Abdullah II sanoi,
että koko Lähi-itä kärsii -
niin kauan kuin Israelin ja palestiinalaisten konflikti jatkuu.
Ystävät, kärsimys jatkuu Lähi-idässä niin kauan kunnes -
maailma on saanut palestiinalaisten― Israelin konfliktin varjon väistymään.
Jerusalemiin viitaten Abdullah korosti, -
että vaikka Jordania pyhiä paikkoja hallinnoidessaan -
suojelee Jerusalemin identiteettiä, kaikki maat kantavat vastuun yhdessä.
Jerusalem on kansainvälistä yhteisöä huolestuttava levottomuuspesäke, -
jonka islamilaisia ja kristittyjä pyhiä paikkoja hallinnoi Jordania.
Jordania on sitoutunut Jerusalemin identiteetin suojelemiseen.
Mutta Jerusalemin säilyttäminen -
islamin, kristinuskon ja juutalaisuuden uskon ja rauhan kaupunkina on -
meidän kaikkien yhteinen velvollisuus.
Me emme saa antaa palestiinalais- pakolaisten vaipua epätoivoon.
Jordanian mainittu hallinnointi Jerusalemin kristityillä paikoilla -
perustuu Jordanian ja palestiinalaishallinnon -
vuonna 2013 solmimaan sopimukseen.
Israelin pääministeri Benjamin Netanjahu -
tapasi YK:n yleiskokouksen yhteydessä -
Turkin presidentti Recep Tayyip Erdoganin, -
Ukrainan presidentti Volodymyr Zelenskyin, -
Saksan liittokansleri Olaf Scholzin -
sekä Paraguayn presidentti Santiago Peñan.
Israel ja Paraguay ovat avaamassa suurlähetystöt -
toistensa pääkaupungeissa, Netanjahu ja Peña ilmoittivat.
Kävin hyvin hedelmällisen keskustelun presidentti Santiago Peñan kanssa -
Israelin ja Paraguayn suhteiden edistämisestä.
Tärkein asia, jonka aiomme tehdä heti, -
on avata uudelleen Paraguayn suurlähetystö Jerusalemissa -
ja Israelin suurlähetystö Asuncionissa. Toteutamme sen marraskuussa.
Teemme monia muitakin toimia suhteidemme edistämiseksi.
Iloitsen tästä mahdollisuudesta, ja onnittelen meitä molempia.
Pääministeri, kolmisen vuotta sitten vierailin Jerusalemissa.
Te olitte silloin parlamentin jäsen; -
minä taas poliitikko, joka unelmoi erilaisesta Paraguaysta.
Sanoin teille tuolloin, -
että Paraguay tulee avaamaan suurlähetystönsä uudelleen -
paikassa, jonne se kuuluu, eli Jerusalemissa.
Olenkin erittäin ylpeä saadessani ilmoittaa, -
että aiomme toteuttaa asian mahdollisimman pian.
Historia ja nykyhetki ovat tuoneet meidät yhteen, -
mutta tulevaisuus lähentää meitä entisestään.
Iranin presidentti hyödynsi YK:n yleiskokousta -
maalatakseen maansa lännen perusteettoman aggression uhriksi.
Ajatollahin hallinto on rauhan esitaistelija, -
joka kamppailee terrorismia vastaan Lähi-idässä, presidentti väitti.
Presidentti Raisi tuomitsi Israelin terroristiseksi toimijaksi -
ja patisti Yhdysvaltoja palaamaan vuoden 2015 ydinsopimukseen -
― aikana, jolloin Iran itse edistää ydinohjelmaansa -
huomattavasti siviilikäyttöön tarvittavan tason yli.
Pakotteet eivät ole vaikuttaneet -
kansakuntamme päättäväisyyteen kehityksen polulla.
Yhdysvaltojen on aika lopettaa tämä kriisi -
ja valita oikea tie.
Samalla kun Raisi jätti mainitsematta Iranin Venäjälle antaman sotilastuen, -
hän tarjosi kyynisesti hallintonsa palveluja -
rauhan edistämiseksi Venäjän ja Ukrainan välille.
Mitä Ukrainan ja Venäjän väliseen sotaan tulee, -
haluan jälleen kerran korostaa sitä, -
että Iran ei kannata sotaa ratkaisuna mihinkään konfliktiin.
Nähdäksemme tämä Euroopassa käytävä sota -
ei voi palvella yhdenkään eurooppalaisosapuolen etuja.
Tuemme kaikkia pyrkimyksiä lopettaa sota ja käynnistää poliittinen prosessi.
Iran on valmis -
osallistumaan rakentavassa roolissa näihin pyrkimyksiin.
Venäjän puolustusministeri Sergei Shoigu vieraili Teheranissa -
tapaamassa iranilaiskollegaansa Mohammadreza Ashtiania.
Venäjän puolustusministeri alleviivasi Venäjän ja Iranin syveneviä suhteita.
Tapaamisemme vahvistivat käsitystämme siitä, -
että tavoitteenamme on lujittaa strategista kumppanuuttamme -
puolustuksen ja sotilaallisen yhteistyön alueella.
Pyrimme toteuttamaan kaikki suunnitellut toimet -
USA:n ja sen länsiliittolaisten vastustuksesta huolimatta.
Venäjän- ja Iranin-vastaisten pakotteiden hyödyttömyys näkyy siinä,
miten Venäjän―Iranin yhteistyö vain vahvistuu entisestään.
Puolustusministeri Shoigu sanoi lisäksi Venäjän olevan valmis -
lisäämään yhteistoimintaa Iranin kanssa Lähi-idässä.
Olemme valmiit yhteisiin toimiin -
Lähi-idän turvallisuuden ja vakauden vahvistamiseksi.
Kiitos seurasta.
Rukoillaan rauhaa Jerusalemille ja pelastusta Israelille.
Olen Jonathan Hessen.
Siunattua illanjatkoa. Nähdään huomenna, jos Luoja suo.